LĒMUMA PROJEKTS

[bookmark: _Hlk188867939][bookmark: _Hlk203385830][bookmark: _Hlk209081395][bookmark: _Hlk181802386] Par SIA “Alūksnes enerģija” pamatkapitālu projekta “Uzņēmējdarbības attīstībai nepieciešamās infrastruktūras izbūve Alūksnes novadā” Nr.5.1.1.1/1/24/I/005 īstenošanai

Pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 19.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, likuma “Par pašvaldību budžetiem” 24. un 30. pantu,  Alūksnes novada attīstības programmas 2022.-2027. gadam Rīcības plāna Rīcības virzienu 1.1. un Uzdevumu 1.5., Rīcības virzienu 3.2., Investīciju plāna 2022.-2027. gadam 1.1.1. punktu,
saskaņā ar Alūksnes novada pašvaldības un Centrālās finanšu un līgumu aģentūras 02.10.2025. Vienošanos par Eiropas Savienības fonda projekta īstenošanu Nr.5.1.1.1/1/24/I/005 “Uzņēmējdarbības attīstībai nepieciešamās infrastruktūras izbūve Alūksnes novadā”, un Alūksnes novada pašvaldības un SIA “Alūksnes enerģija” 03.12.2024. noslēgto Sadarbības līgumu Nr. ANP/1-45.1/24/257 ar, kuru SIA “Alūksnes enerģija” pievienojusies projektam kā sadarbības partneris, 

palielināt SIA “Alūksnes enerģija”, reģistrācijas numurs 43203003117, pamatkapitālu siltumapgādes sabiedrisko pakalpojumu infrastruktūras attīstīšanai projekta Nr.5.1.1.1/1/24/I/005 “Uzņēmējdarbības attīstībai nepieciešamās infrastruktūras izbūve Alūksnes novadā” ietvaros:
1. ieguldot pa daļām projekta ERAF attiecināmo izmaksu finansējuma summu no pieejamā avansa 58 907,30 EUR (piecdesmit astoņi tūkstoši deviņi simti septiņi euro 30 centi).
2. ieguldot atlikušo projekta ERAF attiecināmo izmaksu finansējuma summu indikatīvi 6545,25 EUR (seši tūkstoši pieci simti četrdesmit pieci euro 25 centi), pēc sadarbības līgumā minēto būvprojektu realizācijas un izmaksu fiksēšanas atbilstoši izpilduzmērījumiem, pēc objekta nodošanas ekspluatācijā.
